Jonas Nekrašius

Jonas Nekrašius (g. 1949 m. rugpjūčio 18 d. Šiauliuose) – teisininkas, advokatas, buvęs teisėjas, Pakruojo rajono apylinkės teismo pirmininkas, kultūrologas, kraštotyrininkas, fotografas, keliautojas.

 Biografija 
1967 m. baigė Šiaulių 2-ąją vakarinę vidurinę mokyklą, 1967–1969 m. mokėsi Šiaulių 13-oje profesinėje techninėje mokykloje (įgijo tekintojo specialybę). 1969–1973 studijavo Charkovo juridiniame institute (Ukraina), baigęs įgijo teisininko specialybę.

1973–1974 m. Joniškio rajono žemės ūkio valdybos juriskonsultas. 1974–1975 tarnavo Tarybinėje Armijoje. Nuo 1975 m. iki 1976 m. Molėtų rajono apylinkės teismo teisėjas-stažuotojas, 1976–1979 m. Šalčininkų rajono liaudies teismo teisėjas, 1979–1992 m. Pakruojo rajono apylinkės teismo pirmininkas. Nuo 1992 m. Šiaulių advokatų kontoros advokatas, nuo 2002 m. advokato Jono Nekrašiaus kontoros advokatas. Šiaulių universiteto Humanitarinio fakulteto Filosofijos katedros dėstytojas.

Nuo 2005 m. Lietuvos advokatų tarybos narys.

Žmona Janina (g. 1950 m.).CV („Tūkstantmečio žmonės “)

2024 m. Lietuvos žurnalistų sąjungos Kelionių žurnalistų klubo ekspedicijos „Alžyras‘ 2024 Vincui Uždaviniui atminti“ dalyvis.paroda „Alžyras‘ 2024 Vincui Uždaviniui atminti“ (II rūmai, prie kavinės) – Šiuo metu eksponuojamos parodos

 Kūryba 
Dalyvavo ekslibriso, grafikos, fotografijos ir mail art’o (laiško meno) parodose Belgijoje, Japonijoje, Ispanijoje, Olandijoje, JAV ir kitose šalyse. Keliolikos fotografijų konkursų kelionių ir turizmo tema diplomantas ir prizininkas. Tarptautinių ekslibriso konkursų Šiauliuose organizatorius, Ekslibrisų muziejaus ordanizatorius ir vadovas.

Knygų „Keliant teisinę kultūrą“ (1982), “Teismas eina” (1983), „Priima teisėjas“ (1988), „Žmogus atėjo į teismą“ (1988), „Ex libris. Dailininkas Gerardas Bagdonavičius“ (1998), “Ex libris. Mikalojaus Daukšos “Postilei” – 400” (1999), “Fluxus: šiuo atveju” (kartu su G. Mažeikiu, 2002), „Minčių namai“ (2003), „Gubernija. Ex libris. Saulės žiedu nuo 1665“ (kartu su D. Dragūnu, 2006) ir kitų leidinių autorius ir sudarytojas, apie 1500 populiarių str., žinučių apie teisę, dorovę, antropologiją, kultūrą, meną, keliones, įžymius žmones autorius.

 Apdovanojimai 

 2012 m. įteikta Mato Šalčiaus premija
 Šiaulių miesto savivaldybės tarybos 2024 m. rugsėjo 5 d. sprendimu Nr. T-323 suteiktas Šiaulių miesto garbės piliečio vardas.Šiaulių miesto garbės pilietis – Jonas Nekrašius | Šiaulių kraštas žiūrėta 2025-09-22

 Fotografijos parodos 
 1983 m. „Iš įdomių kelionių sugrįžus“ (Pakruojis)
 1999 m. „Laiko ženklai“, „Afrikos dienoraštis“ (Šiauliai)
 2001 m. „Nepalas – Himalajų širdis“ (Šiauliai)
 2001 m. „Budos ženklai“ (Vilnius)
 2001 m. „Kelionė po Egiptą amžių sandūroje“ (Šiauliai)
 2002 m. „Nuo Žiemgalos iki Himalajų“ (Pasvalys, Pakruojis, Šiauliai)
 2003 m. „Šveicarijos Alpės. Materhorno papėdėje“ (Vilnius, Šiauliai, Klaipėda)
 2003 m. „Nuo Žiemgalos iki Himalajų“ (Vilnius)
 2003 m. „Paliekame ar grįžtame?“ (Šiaulių dailės galerija, kartu su J. Bindoku ir A. Musneckiu)
 2004 m. „Šiaurės keliu“ (Vilnius)
 2004 m. „Kelionių ženklai“ (Šiauliai)

 Šaltiniai 

Kategorija:Lietuvos teismų pirmininkai
Kategorija:Lietuvos advokatų tarybos nariai
Kategorija:Lietuvos fotografai
Kategorija:Lietuvos kultūrologai
Kategorija:Šiaulių kraštotyrininkai
Kategorija:Lietuvos ekslibrisų kolekcionieriai
Kategorija:Lietuvos keliautojai
Kategorija:Lietuvos miestų ir rajonų garbės piliečiai
Kategorija:Šiaulių garbės piliečiai